కల్లూరు వేంకట నారాయణ రావు
కల్లూరు వేంకటనారాయణరావు1902 మార్చినెల 6వతేదీ అనంతపురంజిల్లా రాప్తాడు మండలంలోని బండమీదపల్లె లో జన్మించాడు. బడగనాడు నియోగి శాఖకు చెందినవాడు. వశిష్టగోత్రుడు. స్మార్తభాగవత సంప్రదాయస్తుడు. ద్వైతమార్గనిష్ఠుడు. తండ్రి యజమాన సుబ్బారావు. తల్లి లక్ష్మమ్మ. ఇతని పూర్వీకులు అనంతపురం జిల్లా లేపాక్షిమండలంలోని కల్లూరు గ్రామవాస్తవ్యులు. ఇతడు బాలమేధావిగా పేరొందాడు. విద్యార్థి దశలోనే విజ్ఞానచంద్రికాగ్రంథమాల వారు నిర్వహించిన పోటీలో మొదటి బహుమతి గెలుచుకున్నాడు.
కల్లూరి తులశమ్మ
ఈమె 1910, డిసెంబరు 25 తేదీన కొడాలి కృష్ణయ్య మరియు సీతమ్మ దంపతులకు పెదరావూరు గ్రామంలో జన్మించింది. ఈమె చదువులో ఉన్నతపాఠశాల వరకూ కూడా పూర్తిచేయలేకపోయింది. 14 సంవత్సరాల వయసులో కల్లూరి రంగయ్య గారితో వివాహం జరిగింది. అప్పటినుండి ఆమె గాంధేయవాదిగా మారింది.